Diari Oficial de la Generalitat Valenciana


Sumari del DOGV 7541, del 05-06-2015 (2015/5258)

RESOLUCIÓ de 20 de maig de 2015, de la Direcció General de Justícia, per la qual es convoquen a concurs de trasllat places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7541

Data del DOGV
:   05-06-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/5258


Data del document
:   20-05-2015

Organisme emissor
:   Conselleria de Governació i Justícia

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 20 de maig de 2015, de la Direcció General de Justícia, per la qual es convoquen a concurs de trasllat places vacants entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia. [2015/5258]  
A l'haver vacants en l'Administració de Justícia llocs de treball genèrics dels cossos i escales de Gestió Processal i Administrativa, Tramitació Processal i Administrativa i d'Auxili Judicial, dotats pressupostàriament, en l'àmbit territorial gestionat per la Comunitat Autònoma Valenciana, procedix la seua convocatòria en concurs de trasllat, de conformitat amb el que establix el títol VIII de la Llei 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, i l'article 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servici de l'Administració de Justícia aprovat pel Reial Decret 1451/2005, de 7 de desembre.  
  
Per això, la Direcció General de Justícia, fent ús de les atribucions conferides per l'article 12 del Decret 118/2014, de 18 de juliol, del Consell, pel qual s'aprova el Reglament orgànic i funcional de la Conselleria de Governació i Justícia, ha disposat convocar concurs per a la provisió dels llocs que es detallen en l'annex I, d'acord amb les bases següents:  
  
Primera. Llocs que es poden solicitar  
1. Els funcionaris participants podran solicitar qualsevol de les places incloses en l'annex I, sempre que reunisquen les condicions generals exigides i els requisits determinats en esta convocatòria en la data de finalització del termini de presentació de solicituds i els mantinguen tots fins a la resolució definitiva del concurs, sense cap limitació per raó de la localitat de destinació.   
2. Estes vacants s'identificaran pel número d'orde de l'òrgan judicial. Amb la sola solicitud del número d'orde d'un òrgan judicial s'entenen solicitades totes les places vacants anunciades per a eixe número d'orde del cos existents en l'esmentat òrgan, i així mateix totes les seues possibles resultes, en aquells casos en què s'anuncien.  
3. També podran solicitar les places que queden vacants com a conseqüència de la resolució d'este concurs, que s'incorporaran en concepte de resultes a les vacants oferides, llevat que estiguen ocupades per funcionaris titulars adscrits provisionalment; que es pretenguen amortitzar en virtut de projecte de modificació de la plantilla orgànica, redistribució o reordenació d'efectius; o quan la dotació assignada a un òrgan judicial es trobe sobredotada per un o més funcionaris titulars, en estos casos no es generarà cap resulta corresponent a les places del cos de què es tracte. Tampoc produirà resulta el funcionari que estiga ocupant una plaça com a adscrit provisional que participe en este concurs i obtinga una plaça amb caràcter definitiu. Podran solicitar-se intercalades vacants i resultes.  
Les places que s'anuncien únicament en qualitat de possibles resultes han d'identificar-se igualment pel número d'orde de l'òrgan judicial. Amb la sola solicitud del número d'orde d'un òrgan judicial s'entenen solicitades totes les possibles resultes que puguen produir-se per a eixe número d'orde del cos corresponent.  
A fi que els possibles solicitants puguen exercir el dret que se'ls reconeix de solicitar les resultes produïdes per la resolució del concurs, des de la data de publicació d'esta resolució i durant el període de presentació de solicituds, s'exposarà en la pàgina web del Ministeri (www.mjusticia.gob.es), en la seu de la Direcció General de Justícia, en la seua pàgina web (http://www.gov.gva.es/web/justicia/concursos-de-traslados) i en les seus de les direccions territorials de Justícia, la relació d'òrgans judicials, fiscals i servicis de l'Administració de Justícia de la mateixa naturalesa que els convocats que poden solicitar-se amb indicació del número d'orde dels esmentats òrgans.  
  
Els funcionaris participants hauran d'assegurar-se que els números d'orde de convocatòria que especifiquen en la seua instància corresponen als publicats per a este concurs, tant en l'annex I com en les resultes, a fi d'evitar que s'indiquen altres codis corresponents a altres concursos.  
4. Las sigles VSD que apareixen en determinades places signifiquen que els esmentats òrgans judicials compatibilitzaran les seues funcions corresponents a l'orde civil i penal amb la matèria relativa a la violència sobre la dona, segons acord de 22 de juny de 2005 del Ple del Consell General del Poder Judicial (BOE 28.06.2005).   
5. En este concurs general anual i a resultes, el nombre màxim d'òrgans judicials que es podrà solicitar entre places vacants i resultes, no podrà superar els 200 números d'orde, entenent que cada número d'orde comprén totes les vacants anunciades i possibles resultes, si és el cas, de l'òrgan judicial de què es tracte. S'establix este límit d'acord amb la facultat que permet l'article 42 del Reial Decret 1451/2005, de 7 de desembre, a fi d'agilitzar el concurs atesa la participació massiva de funcionaris i tractar-se d'un concurs general que afecta els tres cossos o escales i en virtut del que disposa l'Acord marc subscrit entre el Ministeri de Justícia i les comunitats autònomes que han rebut el traspàs de competències de mitjans personals i materials.  
  
6. No s'admetrà cap modificació a la solicitud de destinació formulada ni desistiment a la participació en el concurs, una vegada transcorregut el termini de presentació d'instàncies. Tampoc s'admetrà, una vegada resolt el concurs provisionalment o definitivament, la renúncia a la destinació obtinguda, per cap motiu alegat, ni tampoc pel fet d'haver-se equivocat el concursant a l'hora d'omplir els números d'orde de la instància, per la qual cosa, els funcionaris que participen en el concurs hauran d'assegurar-se que els números d'orde de convocatòria que soliciten es corresponen exactament amb les denominacions dels òrgans judicials oferits.  
7. Excepcionalment podrà eliminar-se alguna de les places anunciades com a vacants o resultes, en el cas que es produïsca de forma sobrevinguda alguna circumstància que obligue a això.  
8. En el supòsit que es produïsca una separació de jurisdiccions en algun partit judicial de l'àmbit territorial de la Comunitat Autònoma Valenciana, les places afectades per l'esmentada separació, anunciades en l'annex I de la present convocatòria, i les seues respectives resultes, s'entendran referides als òrgans judicials amb la nova denominació.  
  
  
Segona. Requisits i condicions generals de participació  
1. Podran prendre part en el present concurs i solicitar les vacants d'òrgans judicials dels cossos o escales de Gestió Processal i Administrativa, Tramitació Processal i Administrativa i Auxili Judicial de l'Administració de Justícia els funcionaris pertanyents als mencionats cossos o escales, siga quina siga la seua situació administrativa, excepte els que, havent obtingut destinació en anteriors concursos, no hagen pres possessió de la destinació que els va ser adjudicada; els declarats suspensos en ferm, mentres dure la suspensió i els sancionats amb trasllat forçós, fins que transcórrega un o tres anys, per a destinació en la mateixa localitat en què se'ls va imposar la sanció, si es tracta de falta greu o molt greu, respectivament; en este cas els terminis es computaran de conformitat amb el que preveu l'article 43.2.c del Reial Decret 1451/2005, de 7 de desembre.  
Els funcionaris en situació de servici actiu hauran de mantindre esta situació fins a la resolució definitiva del concurs. Aquells que es troben en les situacions de servicis especials o excedència voluntària per atenció de familiars, en el supòsit de reingressar al lloc de treball reservat, no seran exclosos de la participació en el concurs. Tampoc seran exclosos els funcionaris en actiu que passen a la situació de servicis especials o excedència voluntària per atenció de familiars. En el cas que estos funcionaris, en qualsevol de les situacions indicades, passen, durant el procés de resolució del concurs, a les situacions d'excedència voluntària per prestació de servicis en el sector públic, excedència voluntària per interés particular o excedència voluntària per agrupació familiar seran exclosos de la participació en el concurs.   
  
Si un funcionari en situació d'excedència voluntària per estar prestant servicis com a secretari substitut participa en el concurs solicitant el reingrés i, al llarg del procés del concurs, és adscrit provisionalment en el cos de Gestió, no es considerarà que es modifica la seua situació administrativa als efectes previstos en la base primera, punt 1. Tampoc serà exclòs per motiu de canvi de situació administrativa el funcionari adscrit provisional en el cos de Gestió, procedent de la situació d'excedència voluntària per prestar servicis com a secretari substitut, si, una vegada transcorregut el termini de presentació d'instàncies, torna a ser nomenat com a secretari substitut.  
  
2. Els funcionaris dels cossos o escales de Gestió, Tramitació i Auxili només podran participar, per al mateix cos o escala en què estan en actiu, si en la data de finalització del termini de presentació d'instàncies ha transcorregut un període de dos anys des que es va dictar la resolució per la qual es va convocar el concurs de trasllat en què el funcionari va obtindre la seua última destinació definitiva en el cos o escala des del qual participa, o la resolució en què se li va adjudicar destinació definitiva, si es tracta de funcionaris de nou ingrés. Per al còmput dels anys es considerarà com a primer any l'any natural en què es van dictar les resolucions de què es tracte, amb independència de la seua data i com a segon any, l'any natural següent (article 46.1 del Reial Decret 1451/2005, de 7 de desembre).  
3. Els funcionaris reingressats al servici actiu per mitjà d'adscripció provisional (article 68.c del Reial Decret 1451/2005, de 7 de desembre), obligats a participar en els concursos d'acord amb la normativa vigent, estaran exclosos de la limitació temporal prevista en l'apartat 2 d'esta base. Estaran obligats a solicitar totes les places vacants i possibles resultes anunciades corresponents al seu cos o escala de la província on es troben adscrits. Si no participen en el primer concurs convocat després de l'adscripció provisional, passaran a la situació d'excedència voluntària per interés particular. En el cas que, existint places en la província d'adscripció, no solicite tots els llocs de treball o solicite llocs de treball d'una altra província, i no obtinga destinació, l'òrgan competent de la comunitat autònoma transferida li adjudicarà amb caràcter definitiu una plaça en l'àmbit de la província en què estiga adscrit provisional i, a falta d'això, en l'àmbit de la comunitat autònoma.  
  
  
En el cas de no obtindre destinació definitiva i que s'haja cobert el lloc de treball que ocupava provisionalment, serà adscrit novament de forma provisional a un lloc de treball vacant de qualsevol oficina judicial o centre de destinació ubicat a la província o en l'àrea territorial en què s'hagen agrupat les vacants a efecte de concurs. Si no obté destinació definitiva en el següent concurs, se li adjudicarà de forma definitiva qualsevol dels llocs de treball que resulten vacants en l'esmentat concurs en qualsevol àmbit territorial (article 69 del Reial Decret 1451/2005, de 7 de desembre). Hauran d'aportar, junt amb la seua instància, fotocòpia del document F1R pel qual se'ls va adscriure provisionalment a la plaça en què es troben exercint actualment les seues funcions.  
4. Els funcionaris que es troben en la situació d'excedència voluntària establida en l'article 506.d de la Llei Orgànica 19/2003 de 23 de desembre que modifica la Llei Orgànica 6/1985, d'1 de juliol del Poder Judicial (excedència per prestació de servicis en el sector públic), no tindran cap restricció temporal per a reingressar en el cos en què figuren en l'esmentada situació.  
Els funcionaris que es troben en les situacions d'excedència voluntària establides en l'article 506 lletres e i f de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial (excedència per interés particular i per agrupació familiar), només podran participar en el concurs si en la data de finalització del termini de presentació de solicituds han transcorregut 2 anys com a mínim des que van ser declarats en esta situació.  
5. Els funcionaris en situació d'excedència per a l'atenció de familiars a l'empara del que disposa l'article 509 de la Llei 19/2003, de 23 de desembre, només podran concursar si han transcorregut els dos anys establits en l'article 46.1 del Reial Decret 1451/2005, de 7 de desembre.  
  
6. Els suspensos definitius que es troben adscrits amb caràcter provisional (article 68.e) del Reial Decret 1451/2005, de 7 de desembre) hauran de participar en este concurs a fi d'obtindre un lloc de treball definitiu. Si no participen en este concurs o no obtenen el lloc de treball solicitat, seran destinats, si és el cas, amb caràcter definitiu a qualsevol dels no adjudicats als altres concursants dins de l'àmbit territorial corresponent on es troben adscrits.  
7. Els funcionaris del cos de Gestió Processal i Administrativa que es troben adscrits provisionals, encara que l'esmentada adscripció s'haja efectuat dins del termini de presentació d'instàncies, per haver cessat com a secretaris substituts, gaudiran de dret preferent per a ocupar, la primera vegada que s'anuncien a concurs, llocs de treball genèrics en la localitat on es troben adscrits, segons el que establix l'article 70.3 del Reial Decret 1451/2005, de 7 de desembre, i no perdran la preferència si, una vegada transcorregut el termini de presentació d'instàncies, tornen a ser nomenats com a secretaris substituts. Si no pogueren arribar a ocupar estos llocs de treball per concórrer a ells amb altres funcionaris també amb dret preferent als que els foren adjudicats, continuaran en situació d'adscripció provisional fins que se'ls puga adjudicar lloc de treball definitiu en virtut de la seua participació en els successius concursos i solicitud en ells de totes les places vacants en la localitat d'adscripció.  
Si no demanen la preferència indicada, no participen en el concurs o no soliciten totes les places vacants de l'annex I de la localitat en què es troben adscrits, encara que no haja sigut anunciada la plaça en què es troben adscrits provisionals, se'n derivarà la no obtenció de lloc de treball i l'òrgan competent de la comunitat autònoma transferida en què estiguen adscrits els destinarà, amb caràcter definitiu, a qualsevol dels llocs no adjudicats.  
  
8. El funcionari que haja renunciat a un lloc de treball obtingut per concurs específic o lliure designació (article 68.a) del Reial Decret 1451/2005, de 7 de desembre), o que haja sigut cessat d'un lloc de lliure designació (article 62 del Reial Decret 1451/2005, de 7 de desembre), i se li haja atribuït l'exercici provisional d'un lloc de treball, gaudirà de dret preferent per a ocupar, la primera vegada que s'anuncie a concurs, un lloc de treball genèric en la mateixa localitat on servia quan es va produir el seu cessament, i haurà de solicitar tots els llocs de treball que es convoquen en la mencionada localitat, segons el que establixen els articles 54 i 62 del Reial Decret 1451/2005, de 7 de desembre. Si no participa en l'esmentat concurs se li adjudicarà amb caràcter definitiu qualsevol dels llocs no adjudicats.  
  
9. Regulació del dret de preferència a la localitat indicats en els punts 7 i 8 de la present base:   
9.1. La preferència estén els seus efectes a tots els número d'orde vacants d'una localitat determinada, però això no implica que s'haja d'adjudicar el primer número d'orde de preferència que solicite en la seua instància l'interessat, sinó que la norma establix que el concursant amb este dret obtinga destinació en qualsevol número d'orde anunciat com a vacant en una localitat determinada, amb les especificacions que s'indicaran en els punts següents, per la qual cosa, per a exercir este dret hauran de solicitar obligatòriament tots els números d'orde de convocatòria vacants de l'annex I que s'oferisquen en la localitat per a la qual s'exercix la preferència i agrupar estes peticions en els primers números d'orde de preferència de la solicitud, i ordenaran la resta dels números d'orde de convocatòria demanats sense preferència a continuació, entre els quals també es podran solicitar voluntàriament la resta de números d'orde de convocatòria a resultes de la localitat per a la qual s'exercix la preferència. Igualment hauran de solicitar-ho en la seua instància, especificant la localitat de la destinació on es troben adscrits en l'apartat P-1, aportant fotocòpies compulsades dels documents acreditatius de l'esmentada preferència (adscripció provisional, acta de possessió).  
  
9.2. Si no obté destinació amb la seua puntuació en algun dels números d'orde de convocatòria solicitats en la localitat per a la qual s'ha exercit la preferència i no hi ha altres funcionaris també amb preferència per a la mateixa localitat i amb major puntuació, se li adjudicarà aquell número d'orde de la dita localitat de l'annex I que haja obtingut el concursant amb menor puntuació; en cas d'empat es dirimirà entre diversos concursants pel número d'escalafó, i perdrà el dret a obtindre destinació en eixe número d'orde, però podrà optar als següents de la seua solicitud de participació.  
9.3. No es tindrà en compte la preferència si no complix els requisits següents: solicitar tots els números d'orde de convocatòria vacants de l'annex I de la localitat de què es tracte en els primers llocs de preferència de la solicitud; fer constar expressament en l'apartat P-1 del model d'instància la localitat per a la qual desitja acollir-se a la preferència; i aportar fotocòpies compulsades dels documents aludits en el punt 9.1  
  
10. El funcionari rehabilitat adscrit provisionalment, a què es referix l'article 68.f i l'apartat 2 de l'article 72 del Reial Decret 1451/2005, de 7 de desembre, haurà de participar en el primer concurs de trasllat que es convoque a fi d'obtindre un lloc de treball. Si no participa en este concurs o no obté el lloc de treball solicitat, serà destinat, si és el cas, amb caràcter definitiu a qualsevol dels no adjudicats als altres concursants en qualsevol àmbit territorial.  
  
11. El funcionari el lloc de treball del qual li haja sigut adjudicat de forma forçosa, per motiu de reordenació d'efectius prevista en l'article 52 del Reglament orgànic dels cossos d'oficials, auxiliars i agents de l'Administració de Justícia, aprovat per Reial Decret 249/96, de 16 de febrer, podrà participar en els concursos de trasllats, encara que no haja transcorregut el termini legalment establit. Al seu torn, tindrà dret preferent, per una sola vegada, per a obtindre un altre lloc del mateix centre de treball (article 51 Reial Decret 249/96, de 16 de febrer) en ocasió de concurs ordinari en què s'oferisca i prenent-hi part.  
  
Per a poder exercir este dret haurà d'ajustar-se a les especificacions següents:  
Solicitar en els primers llocs d'orde de preferència de la solicitud aquells llocs de treball pertanyents al centre de treball per al qual desitja acollir-se a l'esmentada preferència.  
Indicar en el model d'instància marcat com V-3, en l'apartat P-2, el centre de treball i localitat per a la qual desitja acollir-se a la preferència.  
  
Aportar fotocòpia compulsada del seu nomenament amb caràcter forçós per al centre de treball i localitat indicats en l'apartat P-2.  
  
En el cas que no se seguisquen les instruccions especificades en els tres paràgrafs anteriors perdrà, per al present concurs, el dret preferent que li reconeix el mencionat article 52.c.  
12. El funcionari el lloc de treball del qual li haja sigut adjudicat per mitjà d'un procés de reassignació forçosa previst en l'article 67 del Reial Decret 1451/2005, de 7 de desembre, podrà participar en els concursos de trasllats, encara que no haja transcorregut el termini legalment establit en l'article 46.1 del mateix reglament. Al seu torn, tindrà dret preferent per a obtindre un lloc de treball en el seu centre de destinació d'origen en el primer concurs de llocs genèrics en què s'oferisquen places de l'esmentat centre.  
Per a poder exercir este dret haurà d'ajustar-se a les especificacions següents:  
Solicitar en els primers llocs d'orde de preferència de la solicitud aquells llocs de treball pertanyents al centre de destinació per al qual desitja acollir-se a l'esmentada preferència.  
Indicar en el model d'instància marcat com V-3, en l'apartat P-2, el centre de treball i localitat per a la qual desitja acollir-se a la preferència.  
  
Aportar fotocòpia compulsada del seu nomenament per reassignació forçosa per al centre de destinació i localitat indicats en l'apartat P-2.  
  
En el cas que no se seguisquen les instruccions especificades en els tres paràgrafs anteriors perdrà, per al present concurs, el dret preferent que li reconeix el mencionat article 67.  
13. Els funcionaris que estiguen exercint un lloc singularitzat per concurs específic o per lliure designació podran participar en el present concurs sempre que hagen exercit l'esmentat lloc almenys durant un any, comptat des de la data de la seua presa de possessió (article 54 o 62 del Reial Decret 1451/2005, de 7 de desembre).  
14. Al resultar irrenunciables les destinacions obtingudes a instància del funcionari, en cas d'obtindre destinació el reingressat al servici per mitjà de concurs de trasllat, quedarà automàticament en excedència en el cos en què es trobava en actiu. No obstant això, aquells funcionaris que hagen obtingut un lloc de treball per concurs específic podran renunciar a este, si abans de la finalització del termini de presa de possessió, han obtingut una destinació definitiva en el present concurs, i l'interessat quedarà obligat a comunicar-ho a l'òrgan convocant. Si incomplix este deure de comunicació, el funcionari haurà de prendre possessió en la primera de les destinacions adjudicades, segons el que establix l'article 53 del Reial Decret 1451/2005, de 7 de desembre.  
  
Si el concurs específic es resol amb anterioritat a la resolució definitiva del concurs ordinari, preveient-se també el transcurs del termini possessori d'aquell, el funcionari afectat haurà de prendre possessió de la destinació obtinguda en el concurs específic, i ja no tindrà opció per al concurs ordinari. Si el concurs específic es resol després del concurs ordinari, havent transcorregut el termini possessori d'este, perdrà l'opció per al concurs específic   
  
Tercera. Barems  
La valoració de mèrits per a l'adjudicació dels llocs de treball es farà d'acord amb el barem establit per a valorar l'antiguitat (article 48.1.a del Reial Decret1451/2005, de 7 de desembre) i el coneixement de la llengua oficial pròpia de les comunitats autònomes, segons el que establix l'apartat b del mateix article.  
1. Antiguitat. Pels servicis efectius prestats com a funcionari de carrera en el cos o escala per al qual participa s'atorgarà dos punts per cada any complet de servicis, i es computaran proporcionalment els períodes inferiors (0,92293179 per dia). A estos efectes els mesos es consideraran de trenta dies i fins a un màxim de 60 punts.  
2. Coneixement oral i escrit de la llengua oficial pròpia de les comunitats autònomes. Per a la provisió dels llocs de treball ubicats en el territori de la Comunitat Valenciana, el coneixement oral i escrit de l'idioma valencià haurà de ser acreditat per mitjà de certificació oficial expedida o homologada per la Junta de coneixement de valencià; a estos efectes es valorarà fins a dotze punts segons el nivell de coneixements acreditat en els termes següents:   
1. Certificat de grau elemental: quatre punts.  
2. Certificat de grau mitjà: huit punts.  
3. Certificat de grau superior: dotze punts.  
Els documents que s'aporten, acreditatius d'estos coneixements d'idioma, hauran de ser fotocòpies compulsades, i no es valoraran els que no complisquen este requisit.  
Els mèrits es valoraran a la data de finalització del termini de presentació de solicituds.  
En cas que el concursant posseïsca títols de diversos nivells, només es valorarà el superior  
  
Quarta. Models i terminis de presentació de solicituds  
1. Annex II. Requadro V-1: Els funcionaris destinats definitivament en llocs de treball dels cossos i escales de Gestió, Tramitació i Auxili, així com els que es troben en situació de servicis especials i excedents per atenció de familiars que tinguen reservat el seu lloc de treball, radicats en el territori nacional, sense competències transferides, presentaran la seua solicitud assenyalant el requadro V-1 de l'annex II d'esta resolució, omplint tots els apartats que se'ls exigisquen, en el termini de 10 dies naturals següents al de la publicació de la present convocatòria en el Boletín Oficial del Estado, dirigida al director general de Relacions amb l'Administració de Justícia, en el Registre d'Entrada de la Gerència Territorial del Ministeri de Justícia que corresponga al tribunal o jutjat en què estigueren destinats.   
Els funcionaris destinats en jutjats o tribunals del País Basc, Catalunya, Galícia, Comunitat Valenciana, Canàries, Andalusia, Navarra, Madrid, Cantàbria, Aragó, Astúries i La Rioja, interessats en les places que s'oferisquen en este concurs, presentaran la seua solicitud al Departament de Justícia de la comunitat autònoma de la seua actual destinació.  
  
En el cas dels destinats a la Comunitat Valenciana, en els registres ubicats en les seus següents:  
  
Conselleria de Governació i Justícia. Direcció General de Justícia  
Complex administratiu 9 d'Octubre. Torre 4  
Carrer de Castán Tobeñas, 77  
46448 València  
  
Direcció Territorial de Governació i Justícia d'Alacant  
Rambla Méndez Núñez, 41  
03478 Alacant  
  
- Direcció Territorial de Governació i Justícia de Castelló  
C/ Major 76-78  
12309 Castelló de la Plana  
2. Annex II. Requadro V-2: Els funcionaris destinats en llocs de treball d'altres cossos i escales de l'Administració de Justícia o d'altres administracions que es troben en excedència de l'article 506.d de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, en els cossos i escales de Gestió, Tramitació o Auxili, que desitgen solicitar places oferides en el present concurs, presentaran la seua solicitud, assenyalant el requadro V-2 de l'annex II d'esta resolució, omplint tots els apartats que se'ls exigisquen, en el termini de 10 dies naturals següents al de la seua publicació en el Boletín Oficial del Estado, en el Registre General del Ministeri de Justícia (carrer Bolsa, 8. 28737 Madrid), dirigida a l'adreça següent:  
  
Ministeri de Justícia. Subdirecció General de Mitjans Personals al Servici de l'Administració de Justícia. Secció Concursos. Carrer de San Bernardo, 21 (28639 Madrid).   
3. Annex II. Requadro V-3: Els solicitants que es troben en qualsevol de les situacions següents:  
- Els excedents voluntaris per agrupació familiar o per interés particular.  
- Els adscrits provisionals per haver reingressat des de la situació de suspensió definitiva.  
- Els adscrits provisionals per haver reingressat a l'haver sigut rehabilitats.  
- Els participants amb adscripció provisional per haver reingressat al servici actiu que no tinguen reserva de lloc de treball.  
- Els adscrits provisionals per cessament o renúncia d'un lloc obtingut per lliure designació o per haver renunciat a un lloc obtingut per concurs específic.  
- Els adscrits provisionals per haver reingressat a l'haver cessat com a secretaris substituts.  
- Els incursos en reordenació d'efectius de l'article 52.c del Reial Decret 249/96, de 16 de febrer, o en reassignació forçosa de l'article 67 del Reial Decret 1451/2012, de 7 de desembre.  
Han de presentar la solicitud, assenyalant el requadro V-3 de l'annex II d'esta resolució, i omplir tots els apartats que se'ls exigisquen, en el termini de 10 dies naturals següents al de la publicació en el Boletín Oficial del Estado, en el Registre General del Ministeri de Justícia (Carrer Bolsa, 8. 28658 Madrid), dirigida a l'adreça següent:  
Ministeri de Justícia. Subdirecció General de Mitjans Personals al Servici de l'Administració de Justícia. Secció Concursos. Carrer de San Bernardo, 21 (28021 Madrid).   
4. Les solicituds podran remetre's també en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú. A efectes informatius, s'indica que hi ha una relació d'oficines de registre de l'Administració General de l'Estat actualitzada en la pàgina www.administracion.gob.es/Encuentra la teua oficina/Oficines de Registre, la qual pot ser consultada als efectes de la presentació de la instància de participació en el concurs.  
  
Les que es presenten en les oficines de Correus s'enviaran en qualsevol de les dos modalitats següents:  
a) Per correu ordinari, i en este cas haurà de tindre entrada en el Registre General del Ministeri de Justícia, gerències territorials o departaments de Justícia de les comunitats autònomes amb competències transferides corresponents, abans de la data de finalització del termini de presentació d'instàncies.  
b) Per correu certificat, en este supòsit es presentaran en les oficines de correus en sobre obert per a ser datades i segellades pel funcionari de Correus abans de ser remeses. Els participants en el concurs hauran d'enviar la instància que continga el segell de l'oficina de Correus, sense que puga admetre's passat el termini de presentació d'instàncies aquella que no complisca este requisit, encara que posteriorment es puga acreditar este aspecte.  
5. Els excedents voluntaris per interés particular acompanyaran a la seua solicitud declaració de no haver sigut separats de qualsevol de les administracions públiques.  
Els excedents voluntaris per prestació de servicis en el sector públic segons l'article 506.d de la Llei Orgànica del Poder Judicial, hauran d'acompanyar la solicitud de participació en el concurs amb una declaració de no trobar-se en situació de suspensió ferma de funcions.  
6. La solicitud per a prendre part en este concurs serà única per a cada funcionari participant, encara que se soliciten places radicades en el territori de les comunitats autònomes amb competències transferides que, per tant, figuren en les convocatòries que simultàniament a esta es realitzen pels governs autònoms i es publiquen, així mateix, en els butlletins oficials de les comunitats autònomes respectives.  
De la mateixa manera, per mitjà d'una única instància, hauran d'optar per participar des del cos en què el funcionari es trobe en actiu, o reingressar al servici actiu en un altre cos de què formen part com a excedents. En cas de presentar dos instàncies de solicitud de destinacions en dos cossos i escales distints, seran anulades les dos solicituds i, per tant, el funcionari quedarà exclòs de la participació en el concurs.  
7. La solicitud formulada serà vinculant per al peticionari una vegada transcorregut el període de presentació d'instàncies, en el sentit que no serà possible modificar-la. Si algú desitja rectificar la seua instància podrà presentar una nova solicitud, per al mateix cos/escala en què participava, abans de la finalització del termini de presentació d'instàncies, la qual anularà automàticament la presentada anteriorment.  
  
Només es podrà renunciar a la participació del concurs abans de la finalització del termini d'admissió d'instàncies.  
8. Confecció de sol·licituds de forma telemàtica a través de l'assistent  
Per als funcionaris que participen en el present concurs de trasllats entre funcionaris dels cossos de Gestió, Tramitació i Auxili, a nivell nacional, hi ha la possibilitat d'omplir la solicitud per mitjans telemàtics entrant en l'adreça https://ainoa.justicia.es, a la qual només es pot accedir a través de la Intranet del Ministeri de Justícia.  
  
Amb això s'aconseguirà l'objectiu d'evitar errors en la transcripció dels codis, ja que les dades gravades pel concursant quedaran automàticament emmagatzemades en el sistema informàtic.  
Els concursants que opten per esta modalitat hauran de presentar el model d'instància en l'imprés definitiu generat per l'assistent informàtic, no l'esborrany, ja que este no tindrà validesa. Esta presentació es realitzarà pel sistema ordinari, d'acord amb allò que especifiquen els punts 1 al 7 de la present base.  
Si algun dels solicitants vol modificar una solicitud ja confirmada, dins del termini de presentació de solicituds, podrà tornar a generar i confirmar una nova solicitud a través de l'assistent.  
Es considerarà vàlida la solicitud que tinga el segell del registre d'entrada, dins del termini, amb data posterior i, per tant, quedarà anulada la solicitud que tinga estampat el segell del registre d'entrada amb data anterior.  
  
Quinta. Peticions condicionades  
Cas d'estar interessats en les vacants que s'anuncien per a un mateix municipi, partit judicial o província dos funcionaris del mateix o distint cos, podran condicionar la seua petició al fet que ambdós obtinguen destinació en el mateix municipi, partit judicial o província, en cas contrari s'entendran desistides les peticions condicionades efectuades per ambdós. Els funcionaris que s'acullen a esta petició condicionada, hauran de concretar-ho en la seua instància en l'apartat C, especificant el nom i cognoms i NIF de la persona amb qui condiciona i acompanyar fotocòpia de la solicitud de l'altre funcionari. Si algun dels concursants no ho indica en l'apartat C quedaran anulades ambdós instàncies.  
  
Pel fet d'omplir l'apartat C de la instància s'entén que s'acullen a la petició condicionada prevista en l'article 48.2 del Reglament d'ingrés i provisió de llocs de treball en tots els números d'orde solicitats.  
  
  
Sexta. Tramitació  
Les unitats de personal de les gerències territorials del Ministeri de Justícia on hagen tingut entrada les solicituds de participació en el present concurs, la Direcció General de Relacions amb l'Administració de Justícia i les comunitats autònomes amb competències transferides, efectuaran la baremació basant-se en les dades que figuren en les solicituds.  
  
Sèptima. Adjudicacions  
1. L'orde de prioritat per a l'adjudicació dels llocs de treball el determinarà la puntuació total obtinguda segons els barems establits en la base tercera d'esta convocatòria.  
2. En cas d'empat en la puntuació total, inclòs l'idioma, s'acudirà per a dirimir-lo a la major antiguitat en el cos de què es tracte i si persistix l'empat, al número d'orde obtingut en el procés selectiu d'accés a l'esmentat cos.  
  
Octava. Resolució provisional  
1. Esta convocatòria es resoldrà provisionalment de forma coordinada amb els òrgans competents de les comunitats autònomes amb competències transferides, de manera que es publiquen simultàniament en la pàgina web del Ministeri de Justícia, en els taulers d'anuncis de les gerències territorials de Justícia i de les comunitats autònomes mencionades. Els annexos III de tots els participants, que contindran la baremació i la destinació provisionalment adjudicada, es publicaran en la pàgina web del Ministeri de Justícia i, si és el cas, en les de les comunitats autònomes amb competències transferides.  
Simultàniament a la resolució provisional s'aprovarà i s'exposarà en els esmentats llocs la relació d'exclosos, amb les causes d'exclusió.  
  
2. La resolució provisional expressarà el lloc d'origen i la localitat dels interessats als quals se'ls adjudique destinació, la seua situació administrativa, si esta és diferent de la d'actiu, i el lloc adjudicat.  
3. Contra la resolució provisional, l'annex III i la relació d'exclosos, es podran formular alegacions en el termini de deu dies naturals des de la seua publicació en la pàgina web i en els taulers d'anuncis referits, o des de la data que s'hi indique, per a la qual cosa hauran d'aportar en el mencionat termini la prova documental oportuna i fotocòpia segellada de la instància que van presentar al seu dia, tot això d'acord amb el que establix l'article 76 de la Llei de Règim Jurídic de les Administracions Públiques i del Procediment Administratiu Comú, en el Registre General del Ministeri de Justícia (Carrer Bolsa, 8. 28206 Madrid), utilitzant per a això el model que s'adjunta a la present convocatòria com a annex IV dirigit a l'adreça següent:  
Ministeri de Justícia. Subdirecció General de Mitjans Personals al Servici de l'Administració de Justícia. Secció Concursos. Carrer de San Bernardo, 21 (28229 Madrid).   
Si no es reclama en el termini establit, s'entendrà que mostra la seua conformitat i acceptació de les dades contingudes, de la seua baremació i la destinació provisionalment adjudicada.  
Estes alegacions seran comprovades, es resoldrà el que siga procedent en dret i el resultat serà reflectit en la resolució definitiva del concurs, per la qual cosa no serà notificat personalment als interessats  
Al tractar-se d'un concurs a resultes, les destinacions provisionalment adjudicades poden patir modificacions en la resolució definitiva, com a conseqüència dels errors que hagen pogut produir-se en la gestió de les instàncies.   
En tot cas, les destinacions assignades provisionalment no suposen expectativa de dret respecte a la resolució definitiva del concurs  
  
  
Novena. Resolució definitiva i termini possessori  
1. Una vegada resoltes les alegacions, esta convocatòria es resoldrà definitivament, de forma coordinada amb els òrgans competents de les comunitats autònomes amb competències transferides.  
2. Les resolucions del concurs podran separar-se per cossos, a fi que els cessaments dels funcionaris concursants puguen ser escalonats en el temps, si l'Administració considera que la seua acumulació en una mateixa data pot ser perjudicial per al servici públic.   
3. Si no s'aconseguix la simultaneïtat de publicació de la resolució amb els butlletins oficials de les comunitats autònomes, els terminis es computaran des de l'endemà de la publicació en el Boletín Oficial del Estado.  
4. El termini de presa de possessió serà de tres dies naturals si no implica canvi de localitat del funcionari; huit dies naturals si implica canvi de localitat dins de la comunitat autònoma i 20 dies naturals si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, en que serà d'un mes tant si el lloc de treball en les illes o en les ciutats és el d'origen com si és el de destinació.  
  
El mencionat termini de presa de possessió començarà a comptar-se a partir de l'endemà del cessament, que haurà d'efectuar-se en les dates que s'indiquen en la resolució definitiva del concurs.  
5. El còmput dels terminis possessoris s'iniciarà quan finalitzen les vacacions, els permisos o llicències que es troben gaudint els funcionaris, llevat que per circumstàncies excepcionals degudament motivades, se suspenga o revoque el seu gaudi.  
  
Deu. Caràcter de les destinacions adjudicats   
1. Els trasllats que es deriven de la resolució del present concurs tindran la consideració de voluntaris als efectes previstos en el Reial Decret 462/2002, de 24 de maig, sobre indemnitzacions per raó del servici.  
2. Les destinacions adjudicades seran irrenunciables.  
  
Onze. Limitació per a concursar  
Aquells funcionaris que obtinguen destinació definitiva en el present concurs, no podran participar en un altre concurs de trasllats per al mateix cos o escala fins que no transcórreguen els terminis establits en l'article 529.3 de la Llei Orgànica 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, i article 46.1del Reial Decret 1451/2005, de 7 de desembre.  
  
Dotze. Recursos  
Contra esta convocatòria podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o contenciós administratiu davant dels jutjats contenciosos administratius de València en el termini de dos mesos, des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de maig de 2015.- El director general de Justícia: Julián Ángel González Sánchez